smcproject/ml-wiki-sentences huggingface dataset:
അവതരണ വേളയിൽ, എലോൺ മസ്‌ക് 2023-ഓടെ റോബോട്ട് നിർമ്മാണത്തിന് തയ്യാറെടുക്കുമെന്ന് പ്രത്യാശ പ്രകടിപ്പിച്ചു.
അഭികാമ്യമല്ലാത്തതോ ആവർത്തിച്ചുള്ളതോ ആയ ജോലികൾ കൈകാര്യം ചെയ്യുന്നതിനുള്ള അതിൻ്റെ സാധ്യതകൾ എടുത്തുകാണിച്ചുകൊണ്ട് മനുഷ്യർ ഒഴിവാക്കാൻ ഇഷ്ടപ്പെടുന്ന ജോലികൾ ഒപ്റ്റിമസ് ഏറ്റെടുക്കുമെന്ന് അദ്ദേഹം വിഭാവനം ചെയ്തു.
2022 ജൂണിൽ, രണ്ടാം എഐ ഡേ ഇവൻ്റിൽ ടെസ്‌ല അനാച്ഛാദനം ചെയ്യുമെന്ന് പ്രതീക്ഷിക്കുന്ന ആദ്യത്തെ പ്രോട്ടോടൈപ്പ്(നിർമ്മാണത്തിന് മുമ്പ് റോബോട്ടിൻ്റെ പ്രവർത്തനക്ഷമതയും പ്രകടനവും പരിശോധിക്കാൻ  സഹായിക്കുന്ന ഒന്നാണ് പ്രോട്ടോടൈപ്പ്. ടെസ്റ്റിംഗ് ഫലങ്ങളെ അടിസ്ഥാനമാക്കി ഡിസൈൻ ക്രമീകരിക്കുകയും മെച്ചപ്പെടുത്തുകയും ചെയ്യുന്നതാണ് പ്രോട്ടോടൈപ്പ് ഘട്ടം.) മസ്‌ക് പ്രഖ്യാപിക്കുകയും സൈബർ റോഡിയോ ഇവൻ്റിൽ പ്രദർശിപ്പിച്ച മോഡലിനെപ്പോലെ മറ്റൊന്നും കാണാനാകില്ലെന്ന് ട്വിറ്റർ (ഇപ്പോൾ എക്സ്.കോം) വഴി പ്രസ്താവിക്കുകയും ചെയ്തു.
2022 സെപ്റ്റംബറിൽ, ടെസ്‌ലയുടെ രണ്ടാം എഐ ദിനത്തിൽ ഒപ്റ്റിമസിൻ്റെ സെമി-ഫങ്ഷണൽ പ്രോട്ടോടൈപ്പുകൾ പ്രദർശിപ്പിച്ചു .
ഒരു പ്രോട്ടോടൈപ്പിന് സ്റ്റേജിനു ചുറ്റും നടക്കാൻ കഴിഞ്ഞു, മറ്റൊരു പതിപ്പായ, സ്ലീക്കർ പതിപ്പിന് അതിൻ്റെ കൈകൾ ചലിപ്പിക്കാൻ കഴിയും .
2023 സെപ്റ്റംബറിൽ, ടെസ്‌ലയുടെ ഒപ്റ്റിമസ് റോബോട്ട് കളർ ബ്ലോക്കുകളെ വർണ്ണം അനുസരിച്ച് തരംതിരിക്കുന്നത് ഉൾപ്പെടെയുള്ള പുതിയ കഴിവുകൾ കാണിച്ചു.
അതിൻ്റെ അവയവങ്ങളുടെ കൃത്യമായ സ്ഥാനം അറിഞ്ഞുകൊണ്ട് അത് മെച്ചപ്പെട്ട സ്ഥലകാല അവബോധം പ്രകടമാക്കി.
ഒപ്റ്റിമസ് ഒരു യോഗാ പോസിലൂടെ അതിൻ്റെ സന്തുലിതാവസ്ഥയും നിയന്ത്രണവും എടുത്തുകാണിച്ചുകൊണ്ട് മികവ് പ്രദർശിപ്പിച്ചു .
2023 ഡിസംബറിൽ, എലോൺ മസ്‌കിൻ്റെ എക്‌സ് പേജ് ഒപ്റ്റിമസ് റോബോട്ടിൻ്റെ രണ്ടാം തലമുറയെ അവതരിപ്പിക്കുന്ന "ഒപ്റ്റിമസ്" എന്ന പേരിൽ ഒരു വീഡിയോ പുറത്തിറക്കി.
വീഡിയോയിൽ, ഒപ്റ്റിമസ് ജനറേഷൻ 2 സുഗമമായി നടക്കുന്നതും നൃത്തം ചെയ്യുന്നതും മുട്ട എടുക്കുന്നതുൾപ്പെടെയുള്ള പുതിയ കഴിവുകൾ കാണിച്ചു.
ഈ അപ്‌ഡേറ്റുകൾ റോബോട്ടിൻ്റെ മെച്ചപ്പെട്ട വൈദഗ്ധ്യവും ഏകോപനവും എടുത്തുകാണിച്ചു .
2024 മെയ് മാസത്തിൽ, ഒരു ട്വിറ്റർ അപ്‌ഡേറ്റ് പ്രകാരം ഒപ്റ്റിമസ് ടെസ്‌ല ഫാക്ടറിയിൽ ജോലി ചെയ്യുന്നതും വിവിധ ജോലികൾ ചെയ്യുന്നതും പ്രദർശിപ്പിച്ചു.
വ്യാവസായിക പരിതസ്ഥിതികളിൽ സഹായിക്കാനുള്ള റോബോട്ടിൻ്റെ കഴിവ് ഈ വീഡിയോ പ്രകടമാക്കി, അതിൻ്റെ പ്രായോഗികതയും വിപുലമായ കഴിവുകളും എടുത്തുകാണിച്ചു.
വീഡിയോകളിലെ ചില റോബോട്ടുകൾ ചില ജോലികൾ പൂർത്തിയാക്കാൻ റിമോട്ട് കൺട്രോളിനെ ആശ്രയിക്കുന്നതായി വിമർശകർ അഭിപ്രായപ്പെട്ടു.
ഇത് അവരുടെ സ്വയമേ പ്രവർത്തിക്കാനുള്ള യഥാർത്ഥ കഴിവിനെക്കുറിച്ച് ചോദ്യങ്ങൾ ഉയർത്തി .
റോബോട്ടുകളുടെ ചലനത്തിലും മികച്ച തീരുമാനങ്ങളെടുക്കുന്നതിലും ശ്രദ്ധ കേന്ദ്രീകരിച്ചുകൊണ്ട് എതിരാളികൾ അവരുടെ റോബോട്ടുകൾ സ്വന്തമായി സമാനമായ ജോലികൾ ചെയ്യുന്നതായി കാണിച്ചു.
ഇത് മികച്ച റോബോട്ടുകൾക്കായുള്ള മൽസരം ആവേശകരമായി നിലനിർത്തുന്നു .
ടെസ്‌ലയുടെ ഹ്യൂമനോയിഡ് റോബോട്ടായ ഒപ്റ്റിമസ് 2025-ൽ പരിമിതമായ ഉൽപ്പാദനം നടത്തുമെന്ന് 2024 ജൂണിൽ എലോൺ മസ്‌ക് പ്രഖ്യാപിച്ചു, ടെസ്‌ല ഇതിനുള്ള സൗകര്യങ്ങൾ ഒരുക്കുന്നതിലേക്കായി 1,000 യൂണിറ്റുകൾ ആസൂത്രണം ചെയ്തു.
വ്യാപകമായ വ്യാവസായിക ഉപയോഗം ലക്ഷ്യമിട്ട് മറ്റ് കമ്പനികൾക്കായുള്ള വലിയതോതിലുള്ള ഉൽപ്പാദനം 2026-ൽ തന്നെ ആരംഭിക്കാൻ ലക്ഷ്യമിടുന്നു .
2024 ഒക്ടോബറിൽ നടന്ന ടെസ്ലയുടെ "We, Robot" ഇവന്റിൽ ഓപ്റ്റിമസ് ഹ്യൂമനോയിഡ് റോബോട്ടിന്റെ പ്രദർശനങ്ങൾ ഏറെ പ്രശംസിക്കപ്പെട്ടു.
എന്നാൽ, റോബോട്ടിന്റെ കൂടെയുള്ള ഭൂരിഭാഗം ഇടപാടുകളും ടെലിഓപ്പറേഷൻ ഉപയോഗിച്ചാണെന്ന് കണ്ടെത്തിയ വിമർശകർ, ടെസ്ലയുടെ സ്വയം പ്രവർത്തന ശേഷികളെക്കുറിച്ചുള്ള വ്യക്തതയുടെ അഭാവത്തെക്കുറിച്ച് ശ്രദ്ധയിൽപ്പെടുത്തി .
ഒപ്റ്റിമസിന് വീടിനകത്തും പുറത്തുമുള്ള ദൈനംദിന ജോലികൾ ചെയ്യാൻ സാധിക്കും, ഏകദേശം 30,000 യുഎസ് ഡോളറിന് റോബോട്ട് വാങ്ങാൻ കഴിയുമെന്ന് അദ്ദേഹം പറഞ്ഞു .
സ്പെസിഫിക്കേഷനുകൾ ഒപ്റ്റിമസ് ഡിസ്‌പ്ലേയ്ക്ക് മുന്നിൽ രണ്ട് പേർ നിൽക്കുന്നു.
5 അടി 8 ഇഞ്ച് (173 സെൻ്റീമീറ്റർ) ഉയരവും 125 പൗണ്ട് (57 കി.ഗ്രാം) ഭാരവും ഉള്ള ഒപ്റ്റിമസ് റോബോട്ട് നിർമിക്കാനാണ് പദ്ധതി.
2021-ലെ എഐ ഡേയിൽ നടത്തിയ അവതരണം അനുസരിച്ച്, ടെസ്‌ല അതിൻ്റെ കാറുകളുടെ നൂതന ഡ്രൈവർ-അസിസ്റ്റൻസ് സിസ്റ്റത്തിനായി ഉപയോഗിക്കുന്ന അതേ എഐ സംവിധാനമായിരിക്കും ഒപ്റ്റിമസിനെ നിയന്ത്രിക്കുക.
ഇതിന് 45 പൗണ്ട് (20 കി.ഗ്രാം) വഹിക്കാനുള്ള ശേഷിയും ഉണ്ടായിരിക്കും .
ഒപ്റ്റിമസിനായി നിർദ്ദേശിക്കപ്പെടുന്ന പ്രവർത്തനങ്ങളിൽ "അപകടകരവും ആവർത്തിച്ചുള്ളതും ബോറടിപ്പിക്കുന്നതുമായ" ജോലികൾ ഉൾപ്പെടുന്നു, നിർമ്മാണ പ്രവർത്തനങ്ങളിൽ സഹായിക്കുക എന്നതാണ് ഇതിന്റെ പ്രഥമ ലക്ഷ്യം .
ചെറിയ കോന്നി ഇംഗ്ലീഷ് വിലാസം https://ml.wikipedia.org/wiki/Cheriya_Konni
കേരള നിയമസഭാമണ്ഡലത്തിൽ നിന്നും 14 കിലോമീറ്റർ അകലെ കേരളത്തിൽ തിരുവനന്തപുരം ജില്ലയിലെ ഒരു ചെറിയ ഗ്രാമമാണ് ചെറിയകൊണ്ണി .
കേരള സർക്കാർ സെക്രട്ടറിയേറ്റിൽ നിന്നും 15 കിലോമീറ്റർ ദൂരമുണ്ട്.
കരമന നദി ഈ ഗ്രാമത്തിലൂടെ ഒഴുകുന്നു.
പ്രധാന വിദ്യാഭ്യാസ സ്ഥാപനങ്ങൾ: മൈലത്തുള്ള ജി വി രാജ സ്പോർട്സ് സ്കൂൾ, കോളേജ് ഓഫ് ആർക്കിടെക്ച്ചർ (കാറ്റ്) ചെറിയ കോന്നിക്ക് വളരെ അടുത്താണ്.
മണ്ഡലങ്ങൾ താലൂക്ക് – നെടുമങ്ങാട് ഗ്രാമം – അരുവിക്കര ബ്ലോക്ക് – നെടുമങ്ങാട് നിയമസഭ മണ്ഡലം – അരുവിക്കര എം.എൽ.എ ശ്രീ .
ശബരിനാഥ് പാർലമെന്റ് നിയോജകമണ്ഡലം – MP Dr.സംബത്ത്( ചിറയിൻകീഴ് ) പോസ്റ്റ് ഓഫീസ് ചെറിയ കോന്നി PIN 695 013 അവലംബം
കടമ്പനാട് എൽ പി എസ്‌
ബിഎസ്ഡി അനുമതിപത്രം BSD licences BSD licences
കാലിഫോർണിയ യൂണിവേഴ്സിറ്റി അധികൃതർ എഴുതിയുണ്ടാക്കിയ അനുമതിപത്രങ്ങളെയാണ് ബിഎസ്ഡി അനുമതിപത്രങ്ങൾ എന്നു പറയുന്നത്.
പുതിയ ബിഎസ്ഡി അനുമതിപത്രവും (നവീകരിച്ച ബിഎസ്ഡി അനുമതിപത്രം) ലളിതവൽക്കരിച്ച ബിഎസ്ഡി അനുമതിപത്രവും (സ്വതന്ത്ര ബിഎസ്ഡി അനുമതിപത്രം) സ്വതന്ത്ര സോഫ്‌റ്റ്‌വെയർ സമിതിയും ഓപ്പൺ സോഴ്സ് സംരംഭവും അംഗീകരിച്ച അനുമതിപത്രങ്ങളാണ്.
എന്നാൽ ബിഎസ്ഡി അനുമതിപത്രത്തിന്റെ മൂലരൂപം സ്വതന്ത്ര സോഫ്‌റ്റ്‌വെയർ സമിതിയോ ഓപ്പൺ സോഴ്സ് സംരംഭമോ അംഗീകരിച്ചിട്ടില്ല.
വശങ്ങൾ
യഥാർത്ഥ ബിഎസ്ഡി അനുമതിപത്രത്തിനു പുറമേ, മറ്റു രൂപങ്ങളും ബിഎസ്ഡി അനുമതിപത്രം എന്നാണറിയപ്പെടുന്നത്.
യഥാർത്ഥ ബിഎസ്ഡി അനുമതിപത്രം മൂന്ന് ക്ലോസ് പതിപ്പാണ്.
ഇത് നാല് ക്ലോസ് പതിപ്പിൽ നിന്നാണ് നിർമ്മിച്ചിരിക്കുന്നത്.
പഴയ ബിഎസ്ഡി അനുമതിപത്രം
നാല് ഉപവകുപ്പ് ബിഎസ്ഡി അനുമതിപത്രത്തിന്റെ മുൻഗാമിയാണീ അനുമതിപത്രം.
4.3ബിഎസ്ഡി-ടഹോ(1988), നെറ്റ്/1 എന്നിവ ഈ അനുമതിപത്രം ആയിരുന്നു ഉപയോഗിച്ചിരുന്നത്.
പിന്നീട് ഏറെക്കുറെ പതിപ്പുകളെല്ലാം നാല് ഉപവകുപ്പ് അനുമതിപത്രത്തിലേക്ക് മാറിയെങ്കിലും 4.3ബിഎസ്ഡി-റെനോ, നെറ്റ്/2, 4.4ബിഎസ്ഡി ആൽഫാ2 എന്നിവയിൽ ഈ അനുമതിപത്രം തന്നെയാണ് ഉപയോഗിച്ചത്.
നാല് ഉപവകുപ്പ് അനുമതിപത്രം
നാല് ഉപവകുപ്പുകൾ ഉള്ളതുകൊണ്ടാണ് ഇത് നാല് ഉപവകുപ്പ് അനുമതിപത്രം എന്നറിയപ്പെട്ടത്.
മറ്റു അനുമതിപത്രങ്ങളിൽ ഇല്ലാത്ത പരസ്യത്തെ സംബന്ധിച്ച ഉപവകുപ്പ് ആണ് നാല് ഉപവകുപ്പ് അനുമതിപത്രത്തിന്റെ പ്രത്യേകത.
എന്നാൽ ഇത് പിന്നീട് അനുമതിപത്രത്തിന്റെ ലക്ഷ്യത്തിന് വിരുദ്ധമായിത്തീർന്നു.
ഈ ഉപവകുപ്പ് മൂന്നാമതായാണ് അനുമതിപത്രത്തിൽ വിശദീകരിച്ചിരുന്നത്.
ഓരോ ഭാഗത്തും ഓരോ സമ്മതകുറിപ്പ് വെക്കണം എന്നതായിരുന്നു ഇതിന്റെ പ്രധാന പ്രശ്നം.
ഇതിനെതിരെയുള്ള വാദത്തിൽ റിച്ചാർഡ് സ്റ്റാൾമാൻ താൻ നെറ്റ്ബിഎസ്ഡിയിൽ ഇത്തരത്തിലുള്ള എഴുതപത്തഞ്ചോളം സമ്മതക്കുറിപ്പ് കണ്ടെന്ന് വ്യക്തമാക്കിയിട്ടുണ്ട്.
മാത്രമല്ല ഈ അനുതിപത്രം ജിപഎല്ലുമായി ഒത്തുപോകുന്നതായിരുന്നില്ല.
ഇപ്പോൾ ഈ അനുമതിപത്രം പഴയ ബിഎസ്ഡി അനുമതിപത്രം , നാല് ഉപവകുപ്പ് അനുമതി പത്രം എന്നെല്ലാം അറിയപ്പെടുന്നു.
മൂന്ന് ഉപവകുപ്പ് അനുമതിപത്രം
നാല് ഉപവകുപ്പ് അനുമതിപത്രത്തിലെ പരസ്യത്തെ സംബന്ധിച്ച ഉപവകുപ്പ് നീക്കി, മറ്റു മാറ്റങ്ങളൊന്നും വരുത്താതെ നിർമ്മിച്ച അനുമതിപത്രമാണ് മൂന്ന് ഉപവകുപ്പ് അനുമതിപത്രം.
ഇതാണ് ഇപ്പോഴത്തെ ബിഎസ്ഡി അനുമതിപത്രം.
ഇത് നവീകരിച്ച ബിഎസ്ഡി അനുമതിപത്രമെന്നും പുതിയ ബിഎസ്ഡി അനുമതിപത്രമെന്നും അറിയപ്പെടാറുണ്ട്.
ഇത് ജിപിഎല്ലുമായി ഒത്തുപോകുന്നതും ഓപ്പൺ സോഴ്സ് സംരംഭം അംഗീകരിച്ചതുമാണ്.
അതുകൊണ്ട് തന്നെ അനുമതിപത്രം ഉപയോഗിക്കുമ്പോൾ അവയുടെ പേര് മുഴുവനായി ഉപയോഗിക്കണമെന്ന് സ്വതന്ത്ര  സോഫ്റ്റ്‌വെയർ പ്രസ്ഥാനം നിർദ്ദേശിക്കുന്നുണ്ട്.
രണ്ട് ഉപവകുപ്പ് അനുമതിപത്രം
വെറും രണ്ട് ഉപവകുപ്പ് മാത്രമുള്ള അനുമതിപത്രമാണ് രണ്ട് ഉപവകുപ്പ് അനുമതിപത്രം.
ഇത് ലഘൂകരിച്ച അനുമതിപത്രം എന്നും ഫ്രീബിഎസ്ഡി അനുമതിപത്രം എന്നും അറിയപ്പെടുന്നു.
മൂന്ന് ഉപവകുപ്പ് അനുമതിപത്രത്തിലെ അനംഗീകാര ഉപവകുപ്പ് കൂടി ഒഴിവാക്കിയാണ് ഇത് നിർമ്മിച്ചിരിക്കുന്നത്.
ഈ അനുമതിപത്രവും എഫ്എസ്എഫ് അംഗീകരിച്ചതാണ്.
സ്വകാര്യ  സോഫ്റ്റ്‌വെയർ
ബിഎസ്ഡി അനുമതിപത്രം സ്വകാര്യ സോഫ്റ്റ്‌വെയറുകളോടൊപ്പമുള്ള ഉപയോഗം അനുവദിക്കുന്നുണ്ട്.
ഇതും കാണുക ബെർക്കീലി സോഫ്‌റ്റ്‌വെയർ വിതരണം അവലംബം പുറത്തേക്കുള്ള കണ്ണികൾ O'Reilly 1999 ലിൻഫോയുടെ ബിഎസ്ഡി അനുമതിപത്രം നിർവചനം
മഹാരാജാസ് കോളേജ് ഇംഗ്ലീഷ് വിലാസം https://ml.wikipedia.org/wiki/Maharajas_college
കൊച്ചിയിൽ സ്ഥിതി ചെയ്യുന്ന, വളരെ പഴക്കമുള്ള ഒരു കലാലയമാണ് മഹാരാജാസ് കോളേജ് .
1875-ൽ ആണ് ഈ കോളേജ് നിലവിൽ വന്നത്.
നാഷണൽ അസ്സെസ്മെന്റ് ആന്റ് അക്രെഡിറ്റേഷൻ കൌൺസിൽ (NAAC) എന്ന വിദ്യാഭ്യാസത്തിന്റെ‍ നിലവാരത്തിന്റെ സൂചിക നിശ്ചയിക്കുന്ന കൗൺസിൽ എ ഗ്രേഡ് നൽകി ഈ കോളേജിനെ അംഗീകരിക്കുകയുണ്ടായി.
കോട്ടയം എം.ജി യൂനിവേഴ്‌സിറ്റിയുടെ കീഴിലാണ് ഈ കലാലയം നിലകൊള്ളുന്നത്.
ചരിത്രം Maharaja's college gate
1845-ൽ കൊച്ചിൻ സർക്കാർ ഒറ്റമുറിയിൽ തുടക്കമിട്ട ഒരു ഇംഗ്ലീഷ് വിദ്യാലയമായിട്ടാണ് മഹാരാജാസ് കോളജിന്റെ തുടക്കം.
ബ്രിട്ടീഷുകാരുമായി സംസാരിക്കുമ്പോൾ വിവർത്തനം ചെയ്യുവാനായി മറ്റൊരാളുടെ സഹായം തേടാതിരിക്കുന്നതിനു സഹായിക്കലാണ് ഈ വിദ്യാലയം സ്ഥാപിക്കുന്നതിന്റെ പിന്നിലുണ്ടായിരുന്ന ലക്ഷ്യം.
1875-ൽ ഈ സ്കൂളിനെ ഒരു കോളേജ് ആയി ഉയർത്തപ്പെട്ടു.
1925 ജൂണിലാണ് മഹാരാജാസ് കോളജ് എന്ന നാമം ഈ കോളേജിന് ലഭിക്കുന്നത്.
അന്ന് ഗണിതം , ഭൗതികശാസ്ത്രം , രസതന്ത്രം , ജന്തുശാസ്ത്രം , ചരിത്രം , സാമ്പത്തികശാസ്ത്രം എന്നീ ശാഖകളിലായിരുന്നു ഇവിടെ അദ്ധ്യാപനം ഉണ്ടായിരുന്നത്.
ഇവ കൂടാതെ കായികവിദ്യാഭ്യാസവും ഇവിടെ പഠിപ്പിക്കപ്പെട്ടിരുന്നു.
മദ്രാസ് യൂണിവേർസിറ്റിയുടെ കീഴിയായിരുന്നു ഈ സ്ഥാപനം.
അക്കാലത്തുതന്നെ രണ്ട് വിദ്യാർത്ഥി ഹോസ്റ്റലുകളും ഈ വിദ്യാലയത്തിന്റെ ഭാഗമായി ഉണ്ടായിരുന്നു.
ഈ വിദ്യാലയത്തിൽ ശാസ്ത്ര സാഹിത്യ സംഘടനകളും എന്ന് പൂർണ്ണ തോതിൽ പ്രവർത്തിച്ചിരുന്നു.
മഹാരാജാസ് കോളേജ്, 1925-ൽ സുവർണ്ണ ജൂബിലി ആഘോഷങ്ങൾ സംഘടിപ്പിച്ചു.
സർ സി.വി. രാമനും ഡോ. എസ്. രാധാകൃഷ്ണനുമായിരുന്നു ആ ചടങ്ങിലെ പ്രസംഗകർ.
1947-ലാണ് മഹാരാജാസ് കോളേജിൽ ആദ്യമായി ബിരുദാനന്തബിരുദപഠനം തുടങ്ങുന്നത്.
രസതന്ത്രമായിരുന്നു പഠനവിഷയം.
എം.എസ്.സി കൂടാതെ പി.എച്.ഡി യിലും പഠനം നടത്താൻ ഈ വിദ്യാലയത്തിൽ സൌകര്യമുണ്ടായിരുന്നു.
1949-ൽ തിരുവിതാംകൂർ സംസ്ഥാനവും കൊച്ചി സംസ്ഥാനവും ഒന്നായതോടു കൂടി ഈ വിദ്യാലയം തിരുവിതാംകൂർ യൂണിവേർസിറ്റിയുടെ കീഴിലായി.
1925-ൽ വെറും 500 വിദ്യാർത്ഥികളുണ്ടായിരുന്ന ഈ വിദ്യാലയത്തിൽ ഇന്ന് മൂവായിരത്തിൽപ്പരം വിദ്യാർത്ഥികൾ പഠിക്കുന്നുണ്ട്.
21 അദ്ധ്യാപകർ മാത്രമായിരുന്നു 1925-ൽ മഹാരാജാസിൽ ഉണ്ടായിരുന്നത്.
ഇന്ന് 200-ൽ പരം അദ്ധ്യാപകർ ഈ വിദ്യാലയത്തിന്റെ ഭാഗമാണ്.
പുറമേയ്ക്കുള്ള കണ്ണികൾ Maharaja's College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മഹാരാജാസ് കോളേജിന്റെ വെബ്സൈറ്റ് - http://www.maharajas.ac.in/ മഹാരാജാസ് കോളജ് പൂർവവിദ്യാർത്ഥി സംഘടന - MCOSA Archived 2015-08-01 at the Wayback Machine .
മഹാരാജാസ് കോളജ് ഇന്ഫോപോർട്ടൽ http://www.maharajascollege.com/ മഹാരാജാസ് കോളജ് ട്രോൾ പേജ്
വിശുദ്ധ അന്ന ഇംഗ്ലീഷ് വിലാസം https://ml.wikipedia.org/wiki/Saint_Anne
വിശുദ്ധ അന്ന (ആൻ, ഹന്ന, from Hebrew Hannah חַנָּה, meaning "favor" or "grace") ക്രിസ്തീയ ഇസ്ലാമിക വിശ്വാസങ്ങൾ പ്രകാരം കന്യാമറിയത്തിന്റെ അമ്മയും യേശുവിന്റെ മാതാമഹിയും ആണ്.
ആൻ(Anne) എന്ന ആംഗലേയ നാമം ഗ്രീക്കിലെ ഹന്ന എന്ന നാമത്തിൽ നിന്നും ഉരുത്തിരിഞ്ഞു വന്നതാണ്.
മറിയത്തിന്റെ മാതാവിന്റെ പേരു കാനോനിക സുവിശേഷങ്ങളിലോ ഖുർആനിലോ കാണുന്നില്ല.
സാമുവേലിന്റെ അമ്മ 🙏ഹന്നയുടേതുമായി സാദൃശ്യമുള്ളതാണ് വിശുദ്ധ അന്നയുടേയും ജീവിത കഥ.
ഇരുവർക്കും കുറേക്കാലം സന്താനങ്ങളൊന്നുമില്ലാതിരുന്നതിനു ശേഷമാണ് മക്കളുണ്ടാകുന്നത്.
🛑🛑 പാശ്ചാത്യ സഭയിൽ വിശുദ്ധ അന്ന 12 ആം ശതകം വരെ അധികം ശ്രദ്ധ ആകർഷിച്ചിരുന്നില്ലെങ്കിലും പൗരസ്ത്യ സഭയിൽ ആറാം ശതകം മുതൽ തന്നെ വിശുദ്ധയെ വണങ്ങിയിരുന്നു .
ചിത്രശാല കോപ്റ്റിക്, എട്ടാം ശതകം മറിയത്തെയും ഈശോയെയും പിടിച്ചു കൊണ്ട് നിൽക്കുന്ന അന്ന, ജെർമൻ, പതിനഞ്ചാം ശതകം ജെർമൻ, പതിനഞ്ചാം ശതകം, Legends of St Anne Presentation of Mary at the Temple German, 16th century.
Relief of the St. Annes Head, Annakirche Dueren അവലംബം പുറത്തേക്കുള്ള കണ്ണികൾ Saint Anne എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Saint Anne at Patron Saints Index Brief American Catholic article on "Sts. Joachim and Ann" "Anna, Grandmother of Jesus" by Claire Heartsong
അനിത നായർ ഇംഗ്ലീഷ് വിലാസം https://ml.wikipedia.org/wiki/Anita_Nair
ഒരു ഇന്ത്യൻ-ഇംഗ്ലീഷ് സാഹിത്യകാരിയാണ് അനിത നായർ ( ഇംഗ്ലീഷ് : Anita Nair ) (ജനനം: 1966 ജനുവരി 26).
അനിതയുടെ മിക്ക കൃതികളും ഇന്ത്യയിലും വിദേശത്തുമുള്ള വായനക്കാരുടെ ശ്രദ്ധ നേടിയിട്ടുണ്ട്.
ദ ബെറ്റർ മാൻ , ലേഡീസ് കൂപ്പെ പോലെയുള്ള അനിതയുടെ കൃതികൾ ഒട്ടനേകം ഭാഷകളിലേക്ക് പരിഭാഷ ചെയ്യപ്പെട്ടിട്ടുമുണ്ട്.
പാലക്കാട് ജില്ലയിലെ ഷൊർണ്ണൂരിലാണ് അനിത ജനിച്ചത്.
ഷൊർണ്ണൂരിനടുത്തുള്ള മുണ്ടകോട്ടുകുറിശ്ശിയാണ് അനിതയുടെ തറവാട്ടുഗ്രാമം.
ചെന്നൈയിൽ വളർന്ന അനിത പിന്നീട് ഇംഗ്ലീഷ് സാഹിത്യത്തിൽ ബിരുദമെടുത്തത് ഒറ്റപ്പാലം എൻ.എസ്.എസ്സ് കോളേജിൽ നിന്നായിരുന്നു.
ബാംഗ്ലൂരിൽ ഒരു പരസ്യ ഏജൻസിയിൽ ക്രിയേറ്റിവ് ഡയറക്ടർ ആയി പ്രവർത്തിച്ചു കൊണ്ടിരുന്ന കാലത്ത്  90-കളുടെ അവസാന പാദത്തിൽ പ്രസിദ്ധീകരിച്ച സറ്റയർ ഓഫ് ദ സബ് വേ എന്ന ചെറുകഥാസമാഹാരം വെർജീനിയ സെന്റർ ഫോർ ക്രിയേറ്റീവ് ആർട്സിൽ  അനിതക്ക് ഫെലോഷിപ്പ് നേടിക്കൊടുത്തു.
1999-ൽ ദ ബെറ്റർ മാൻ എന്ന പേരിൽ അനിതയുടെ ആദ്യനോവൽ പുറത്തിറങ്ങി.
പെൻഗ്വിൻ ബുക്സ്  ഇന്ത്യയിൽ പ്രസിദ്ധീകരിച്ച ഈ കൃതിയുടെ അമേരിക്കയിലെ പ്രസിദ്ധീകരണാവകാശം മക് മില്ലന്റെ പ്രസിദ്ധീകരണാലയമായ പിക്കാഡോറിനായിരുന്നു.
പിക്കാഡോർ പ്രസിദ്ധീകരിക്കുന്ന ഇന്ത്യൻ എഴുത്തുകാരുടെ ആദ്യത്തെ കൃതിയായിരുന്നു ഇത്.
2002-ലെ ഏറ്റവും മികച്ച അഞ്ചു കൃതികളിലൊന്നായി വിലയിരുത്തപ്പെട്ട ലേഡീസ് കൂപ്പെ എന്ന അനിതയുടെ രണ്ടാമത്തെ നോവൽ  ഇരുപത്തിയഞ്ചിലേറെ ഭാഷകളിലേക്ക് തർജമ ചെയ്യപ്പെട്ടു.
2002-ൽ വേർ ദി റെയിൻ ഈസ് ബോൺ എന്ന ഒരു ഗ്രന്ഥം അനിതയുടെ എഡിറ്റിംഗിൽ പെൻഗ്വിൻ ബുക്സ് പുറത്തിറക്കി.
വില്യം ഡാൽറിമ്പിൾ , സൽമാൻ റഷ്ദി , അരുന്ധതി റോയ് , രാമചന്ദ്ര ഗുഹ , ബഷീർ , എം.ടി തുടങ്ങി വിദേശീയരും സ്വദേശീയരുമായ 34 എഴുത്തുകാരുടെ കേരള സംബന്ധിയായ സർഗ്ഗാത്മകരചനകളുടെയും അനുഭവക്കുറിപ്പുകളുടെയും സമാഹാരമാണ് ഈ കൃതി.
2005-ൽ പ്രസിദ്ധീകരിച്ച മിസ്ടൃസ് ആണ് മറ്റൊരു ശ്രദ്ധേയ കൃതി.
മലബാർ മൈൻഡ്‌സ് ആണ് അനിതയുടെ  ആദ്യ കവിതാസമാഹാരം.
കൃതികളുടെ പട്ടിക സറ്റയർ ഓഫ് ദ സബ് വേ ഇലവൻ അദർ സ്റ്റോറീസ് ദ ബെറ്റർ മാൻ ലേഡീസ് കൂപ്പെ വെയർ ദ് റെയിൻ ഈസ് ബോൺ (എഡിറ്റർ) പഫിൻ ബുക്ക് ഓഫ് വേൾഡ് മിത്ത്സ് ആൻഡ് ലെജന്റ്സ് മിസ്ട്രെസ് അഡ്വഞ്ചേർസ് ഓഫ് നോനു, ദ സ്കേറ്റിംഗ് സ്ക്വിറൽ ലിവിംഗ് നെക്സ്റ്റ് ഡോർ ടു അലിസ് മാജിക്കൽ ഇന്ത്യൻ മിത്ത്സ് ഗുഡ് നൈറ്റ് ആൻഡ് ഗോഡ് ബ്ലെസ്സ് ലെസ്സൺസ് ഇൻ ഫോർഗെറ്റിംഗ് ചെമ്മീൻ (ഇംഗ്ലീഷിലേക്കുള്ള വിവർത്തനം) മലബാർ മൈൻഡ്‌സ് പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനാ പുരസ്കാരം (2013) അവലംബം പുറത്തേക്കുള്ള കണ്ണികൾ Anita Nair എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അനിത നായരുടെ ഔദ്യോഗിക വെബ്‌സൈറ്റ് ഏറ്റവും പ്രിയപ്പെട്ട ഇടം കേരളം - മാധ്യമം ആഴ്ചപ്പതിപ്പിൽ വന്ന അഭിമുഖം 395 രൂപയ്ക്ക് ഒരു കേരളട്രിപ്പ് !
- വേർ ദി റെയിൻ ഈസ് ബോൺ എന്ന കൃതിയെപ്പറ്റി വൺ ഇന്ത്യാ മലയാളം വെബ്‌സൈറ്റിൽ വന്ന വിലയിരുത്തൽ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനിത നായർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കഫുയി ഡങ്കു ഇംഗ്ലീഷ് വിലാസം https://ml.wikipedia.org/wiki/Kafui_Danku
ഘാനയിലെ ഒരു നടിയും സിനിമാ നിർമ്മാതാവുമാണ് കഫുയി ഡങ്കു .
എനി അദർ മണ്ടേ, അൽവിന: തണ്ടർ ആൻഡ് ലൈറ്റ്നിംഗ്, ഐ ഡൂ, 4പ്ലേ തുടങ്ങിയ സിനിമകളിലെ അഭിനയത്തിലൂടെയാണ് ഏറെയും അറിയപ്പെടുന്നത്.
സൈലൻസ് ഈസ് നോട്ട് ഗോൾഡൻ എന്ന പുസ്തകത്തിന്റെ രചയിതാവ് കൂടിയാണ് അവർ.
ഘാനയിലെ വോൾട്ട മേഖലയിലെ ഒല ഗേൾസ് സ്കൂളിൽ ചേർന്ന ഡങ്കു ഘാനയുടെ മധ്യമേഖലയിലെ കേപ് കോസ്റ്റ് സർവകലാശാലയിൽ വിദ്യാഭ്യാസം തുടർന്നു.
അവർ ഒരു കനേഡിയൻ പുരുഷനെ വിവാഹം കഴിച്ചു.
അതിൽ ഒരാളുടെ പേര് ബേബി ലോർഡ് എന്നാണ്.
കരാട്ടെ ഇംഗ്ലീഷ് വിലാസം https://ml.wikipedia.org/wiki/Karate
ഒരു ജാപ്പനീസ് ആയോധനകലയാണ് കരാത്തെ , വെറും കൈ എന്നാണ് കരാത്തെയുടെ ശരിയായ അർത്ഥം, ശരീരം തന്നെ ആയുധമാക്കുന്നത് കൊണ്ടാണ് ഈ ആയോധന കല ഈ പേരിൽ അറിയപ്പെടുന്നത്.
"കരാ" എന്നാൽ ശൂന്യമെന്നും "ത്തെ" എന്നാൽ കൈ എന്നുമാണ്.
കരാത്തെ പരിശീലിക്കുന്ന ഇടത്തെ ഡോജോ  എന്ന്  അറിയപെടുന്നു.
കരാത്തെ പരിശീലിക്കുന്നത് "gi" എന്ന വസ്ത്രം അണിഞ്ഞു കൊണ്ടാണ്, കൂടെ ഗ്രേഡ് വ്യക്തമാക്കുന്ന ബെൽറ്റും അണിയുന്നു.
സ്വയം പ്രതിരോധ ശേഷി വർധിപ്പിക്കുന്നതിനൊപ്പം അച്ചടക്കത്തിന്റെയും പരസ്പര ബഹുമാനത്തിൻ്റെ പാഠങ്ങൾ കൂടിയാണ് കരാത്തെ.
കരാത്തെ അഭ്യസിക്കുന്ന വിദ്യാർത്ഥിയെ "കരാത്തെ ക്ക."
എന്നും അദ്ധ്യാപകനെ "സെൻസായ്" എന്നുമാണ് വിശേഷിപ്പിക്കുന്നത്.
സ്റ്റൈലുകളെ അഥവാ ശൈലികളെ പിന്തുടർന്നു കൊണ്ടാണ് ഈ കല അഭ്യസിക്കുന്നത്.
ബെൽറ്റുകളുടെ അടിസ്ഥാനത്തിലാണ് കരാട്ടെയിൽ ഗ്രേഡ് കണക്കാക്കുന്നത് വെള്ള മുതൽ കറുപ്പ് വരെ (ബ്ലാക്ക്‌ ബെൽറ്റ്) വരെ നീണ്ടു പോവുന്ന ഗ്രേഡുകൾ.
information :sensai adil thuluvath കരാട്ടെ കേരളത്തിൽ കരാത്തെ പരിശീലിക്കുന്ന കുട്ടികൾ.
കേരളത്തിൽ ഇന്ന് നിരവധി കരാട്ടെ വിദ്യാലയങ്ങൾ പ്രവർത്തിച്ചു വരുന്നു അനവധി വിദ്യാർത്ഥികൾ കരാട്ടെ പരിശീലിച്ചു വരുന്നു മികച്ച പരിശീലകൻമാരുടെ നേതൃത്വത്തിൽ തന്നെ ശാസ്ത്രീയമായി കല അഭ്യസിക്കുന്നു, എങ്കിലും നിരവധി അശാസ്ത്രീയമായ രീതിയിൽ ഈ കലയെ വാണിജ്യവത്കരിക്കുന്ന ചുരുക്കം ചിലരും ഈ മേഖലയിൽ പ്രവർത്തിക്കുന്നുണ്ട്, നല്ലത് തിരിച്ചറിഞ്ഞു പരിശീലിക്കുക.
സ്‌പോർട്സ് കരാട്ടെ
കരാത്തെ ഇന്നൊരു കായിക ഇനം കൂടിയാണെന്ന് മനസ്സിലാക്കുക .
ആയത് കൊണ്ടുതന്നെ സ്പോർട്സ് കൗണ്സില് അംഗീകരിച്ച ചാംപ്യൻഷിപ്പുകളിൽ വിജയികളാവുന്നത് വഴി ഉന്നത വിദ്യാഭ്യാസത്തിലേക്കുള്ള ഗ്രേസ് മാർക്കുകളും സ്പോർട്സ് കോട്ട വഴി സ്കൂളുകളിലും യൂണിവേഴ്‌സിറ്റികളിലും ലഭിച്ചു വരുന്നു.
കരാട്ടെ എന്നാൽ "വെറും കൈ" എന്നാണ് അർത്ഥം .
ഇന്ത്യയിൽ കരാട്ടെയുടെ പ്രചരണത്തിനായി കരാട്ടേ ഇന്ത്യ ഓർഗനൈസേഷൻ  (KIO) പ്രവർത്തിക്കുന്നു.
സ്റ്റൈലുകൾ (RYU)
ആയോധന തന്ത്രത്തിൽ നിപുണനും മാതൃകയാക്കാവുന്നതുമായ ഒരു ആചാര്യന്റെ കരാട്ടെ പാoങ്ങൾ അദ്ദേഹം ആർജ്ജിച്ചിരിക്കുന്ന തത്ത്വത്തിന്റെ അടിസ്ഥാനത്തിൽ പ്രകടിപ്പിക്കുന്ന രീതിയെ ആണ് കരാട്ടെയിൽ സ്റ്റൈൽ എന്നത് കൊണ്ട് അർത്ഥമാക്കി വരുന്നത്.
ഷിറ്റോറിയൂ, ഷോട്ടോക്കാൻ, ഗോജൂറിയൂ, വഡോറിയൂ, ഷോറിൻറിയൂ, ഉച്ചിറിയൂ, ക്യോകുഷിൻ തുടങ്ങി ഒട്ടേറെ സ്റ്റൈലുകൾ ഇന്ന് നിലവിലുണ്ട്.
ഓരോ സ്റ്റൈലുകളിൽ അവർ പിൻതുടരുന്ന തത്ത്വങ്ങൾക്കും ആ സ്റ്റൈലിന്റെ ഉപജ്ഞാതാവിന്റെ ശാരീരിക ഭാഷയ്ക്കും അനുസരിച്ചുള്ള വിവധ കത്തകൾ ഉണ്ട്.
കരാട്ടെ ചെയ്യുന്നതിനാവശ്യമായ ശാരീരിക രൂപവും ആയോധന ബുദ്ധിയും അടി തടയുടെ വ്യാകരണവും ആർജ്ജിക്കുന്നതിന് കരാട്ടെയിൽ ഉപയോഗിക്കുന്ന ഒരു കൂട്ടം അടി തട ചുവടുകളെയാണ് കത്ത എന്ന് പറയുന്നത്.
കത്ത എന്ന ജാപ്പനീസ് വാക്കിന്റെ അർത്ഥം തന്നെ രൂപം എന്നാണ്.
ഏത് സ്റ്റൈലിലായാലും പഠന വൈഷമ്യം കുറഞ്ഞ കത്തകൾ ആണ് ആദ്യം പഠിപ്പിക്കുക.
കരാത്തെയിൽ പ്രധാനമായും ഷൂറി, നഹ, ടോമാറി, ചൈനീസ് വെളളകൊക്ക് തുടങ്ങിയ പല പാരമ്പര്യത്തിൽ ഉടലെടുത്ത കത്തകൾ ഉണ്ട്.
ഒക്കിനാവയിലെ ഷൂറി പ്രവശ്യയിൽ ഉടലെടുത്ത കത്തകൾ നീളമുള്ള സ്റ്റാൻസുകളും നേർരേഖാ നീക്കങ്ങളും പിൻതുടരുന്ന ശാരീരത്തിന്റെ ബാഹ്യശക്തിക്ക് പ്രാധാന്യം നൽകുന്നവയാണ്.
നഹ പ്രവശ്യയിൽ നിന്നുള്ള കത്തകൾ വൃത്താകൃതിയിൽ ഉള്ള ചലനങ്ങളും പാഠങ്ങളും പിൻതുടരുന്നവയും ആന്തരിക ശക്തിക്ക് പ്രാധാന്യം നൽകുന്നവയുമാണ്.
ടോമാറി കുറിയതും ഒത്തിണക്കത്തിന് പ്രാധാന്യം നൽകുന്നതുമാണ്.
ചൈനീസ് സ്വാധീനത്താൽ വെള്ള കൊക്കിന്റെ ചലനത്തിനെ അധികരിച്ച് ഉടലെടുത്തവയാണ് ചൈനീസ് വെളള കൊക്ക് കത്തകൾ.
20 ചുവടുകൾ ഉള്ള ഒരു തടയും ഒരിടിയും മാത്രം ഉൾപ്പെടുത്തിയുള്ള ചില അടിസ്ഥാന കത്തകൾ ആണ് മിക്ക സ്റ്റൈലുകളിലും തുടക്കക്കാർക്ക് പഠിപ്പിക്കുക.
തുടർന്ന് പിനാൻ / ഹീയാൻ എന്നിങ്ങനെ ഒക്കെ അറിയപ്പെടുന്ന 5 കത്തകൾ ഉള്ള ഒരു ശ്രേണിയാണ് മിക്കവാറും എല്ലാ ഷൂറി കരാത്തെ സ്റ്റൈലുകളും പഠിപ്പിക്കുന്നത്.
നഹാ സ്റ്റൈലുകൾ 20 ചുവട് കത്തകൾ കഴിഞ്ഞാൽ ഗെക്കിസായി ഇച്ചി, ഗെക്കിസായി നി തുടങ്ങിയ കത്തകളാണ് പഠിപ്പിക്കുന്നത്.
തുടർന്നാണ് സങ്കീർണ്ണമായ കത്തകൾ പഠിപ്പിക്കുന്നത്.
വിവിധ ശൈലികളിലായി 100 ഓളം കത്തകൾ ഇന്ന് പഠിപ്പിക്കപ്പെടുന്നുണ്ട്.
കരാട്ടെ ഒളിംപിക് അംഗീകൃത ലോക സംഘടനയായ വേൾഡ് കരാട്ടെ ഫെഡറേഷൻ (WKF) മത്സര നിയമങ്ങൾ പ്രകാരം അവരുടെ അംഗീകരിച്ചിട്ടുള്ള കത്തകളുടെ കൂട്ടത്തിൽ മേൽ പറഞ്ഞ 7 ൽപ്പരം ശൈലികളിൽ നിന്നായി 91 കത്തകളാണ് ഉൾപ്പെടുത്തിയിരിക്കുന്നത്.
ഇതു കൂടി കാണുക കുങ് ഫു കളരിപ്പയറ്റ് അവലംബം ↑
കരോലിൻ ദൻജുമ ഇംഗ്ലീഷ് വിലാസം https://ml.wikipedia.org/wiki/Caroline_Danjuma
ഒരു നൈജീരിയൻ നടിയാണ് കരോലിൻ ദൻജുമ .
മുമ്പ് കരോലിൻ എകനേം എന്നറിയപ്പെട്ടിരുന്നു.
ചിക്കോ എജിറോയുടെ ചില ജനപ്രിയ ചിത്രങ്ങളിൽ അഭിനയിച്ചുകൊണ്ട് 2004-ൽ അവർ സ്‌ക്രീനിൽ അരങ്ങേറ്റം കുറിച്ചു.
ചലച്ചിത്രമേഖലയിൽ നിന്നുള്ള ഒരു ഇടവേളയ്ക്ക് ശേഷം, 2016-ൽ അവർ ഒരു തിരിച്ചുവരവ് നടത്തി.
ഒരു റൊമാന്റിക് ത്രില്ലർ ചലച്ചിതമായ സ്റ്റാൾക്കർ നിർമ്മിക്കുകയും അതിൽ അവർ അഭിനയിക്കുകയും ചെയ്തു.
ഒരു സ്കോട്ടിഷ് വംശജനായ പിതാവിനും നൈജീരിയൻ വംശജയായ അമ്മയുടെയും മകളായി കരോലിൻ ജനിച്ചു..
അവർ മൂന്ന് മക്കളിൽ ആദ്യത്തേതാണ്.
അവർ കലബാർ സർവകലാശാലയിൽ പരിസ്ഥിതി സംരക്ഷണ മാനേജ്മെന്റ്, ഭൂമിശാസ്ത്രം, പ്രാദേശിക ആസൂത്രണം എന്നിവ പഠിച്ചു.
2016-ൽ എഡിൻബർഗ് ബിസിനസ് സ്കൂളിൽ നിന്ന് സംഘടനാപരമായ പ്രവർത്തനരീതിയിലെ നേട്ടത്തിന്റെ സർട്ടിഫിക്കറ്റും അവർ നേടി.
2004-ൽ പുറത്തിറങ്ങിയ ഡെഡ്‌ലി കെയർ എന്ന ചിത്രത്തിലൂടെ ദൻജുമയെ നൈജീരിയൻ ചലച്ചിത്ര സംവിധായകൻ ചിക്കോ എജിറോ, നൈജീരിയൻ നടി റീത്ത ഡൊമിനിക്കിലൂടെ, ​​നൈജീരിയൻ ചലച്ചിത്രമേഖലയ്ക്ക് പരിചയപ്പെടുത്തി.
ഡെഡ്‌ലി കിസ് (2004), മിസ്സിംഗ് ഏഞ്ചൽ (2004), ദ ക്യാപ്റ്റർ (2006), ഫോറിൻ അഫയേഴ്‌സ്, റിയൽ ലവ്, ദി ട്വിസ്റ്റ്, എ സെക്കൻഡ് ടൈം, ദി ബീസ്റ്റ് ആൻഡ് ദ ഏഞ്ചൽ എന്നിവയുൾപ്പെടെ വിജയകരമായ മറ്റ് ചിത്രങ്ങളിലും അവർ അഭിനയിച്ചു.
ജിം ഐയ്‌കെയും എൻസെ ഇക്‌പെ എറ്റിമും ഒരുമിച്ച് അഭിനയിച്ച സ്റ്റാക്കർ ആണ് അവരുടെ ഏറ്റവും പുതിയ ചിത്രം.
2017 ഓഗസ്റ്റിൽ, ഒരു പാൻ-ആഫ്രിക്കൻ ഓർഗനൈസേഷൻ നൈജീരിയൻ യുവാക്കൾക്കുള്ള കഴിവുകൾ വളർത്തിയെടുക്കുന്നതിനെ കേന്ദ്രീകരിച്ചുള്ള അവരുടെ അഭിഭാഷക പരിപാടികൾക്ക് അവരെ ആദരിച്ചു.
2007-ൽ തിയോഫിലസ് ദൻജുമയുടെ ഇളയ സഹോദരനായ മൂസ ദൻജുമയുമായുള്ള വിവാഹത്തിന് ശേഷം ദഞ്ജുമ നോളിവുഡിൽ അഭിനയിക്കുന്നത് കുറവായിരുന്നു.
ദമ്പതികൾക്ക് രണ്ട് ആൺമക്കളും ഒരു മകളുമുണ്ട്.
അവർ 2016-ൽ വേർപിരിഞ്ഞു.
പല പ്രാദേശിക പ്രസിദ്ധീകരണങ്ങളും അവരുടെ ജനന വർഷം 1980 നും 1981 നും ഇടയിൽ ഉദ്ധരിക്കുന്നുണ്ടെങ്കിലും, താൻ ജനിച്ചത് 1987 ജൂൺ 26 ന് ആണെന്ന് ദൻജുമ ആവർത്തിച്ച് പ്രസ്താവിച്ചിട്ടുണ്ട്.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കരോലിൻ ദൻജുമ
ഉപ്പിളിയൻ ഇംഗ്ലീഷ് വിലാസം https://ml.wikipedia.org/wiki/Asystasia_dalzelliana
കേരളത്തിൽ എല്ലായിടത്തും കാണുന്ന ഒരു മീറ്റർ വരെ പൊക്കം വയ്ക്കുന്ന ഒരു ബഹുവർഷിയായ കുറ്റിച്ചെടിയാണ് ഉപ്പിളിയൻ .
( ശാസ്ത്രീയനാമം : Asystasia dalzelliana ) .
ഉപ്പുതെളി, ഉപ്പിളി, മയിത്താൾ, മൈത്താൾ എന്നീ പേരുകളിലും ഇത് അറിയപ്പെടുന്നുണ്ട്.
നാട്ടുവൈദ്യങ്ങളിൽ വ്യാപകമായി ഉപയോഗിച്ചിരുന്ന ഈ ചെടി പണ്ട് ഉപ്പു ശുദ്ധീകരിക്കാൻ ഉപയോഗിച്ചിരുന്നു.
മാലിന്യമുള്ള ഉപ്പ് തിളയ്ക്കുന്ന വെള്ളത്തിലേക്ക് ഇട്ട ശേഷം ഉപ്പിളിയന്റെ തണ്ട് ചതച്ച് ചേർത്ത് വീണ്ടും തിളപ്പിക്കുന്നു.
കുറെക്കഴിയുമ്പോൾ മാലിന്യങ്ങളും ചെടിയുടെ ഭാഗങ്ങളും പതഞ്ഞ് മുകളിലെത്തുന്നു.
ഇത് മാറ്റുമ്പോൾ ശുദ്ധമായ ഉപ്പുജലം ലഭിക്കുന്നു.
ചിത്രശാല പൂവ് അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Asystasia dalzelliana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Asystasia dalzelliana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചേരാനല്ലൂർ മാരാപറമ്പ് വൈദ്യനാഥക്ഷേത്രം
എറണാകുളം ജില്ലയിൽ ‍, കൊച്ചിയ്ക്കടുത്തുള്ള പടിഞ്ഞാറേ ചേരാനല്ലൂർ ദേശത്താണ് മാരാപറമ്പ് വൈദ്യനാഥക്ഷേത്രം സ്ഥിതിചെയ്യുന്നത്.
108 ശിവക്ഷേത്രങ്ങളിൽ പറയുന്ന ചേരാനെല്ലൂർ ഈ ക്ഷേത്രമാണന്നു വിശ്വസിയ്ക്കുന്നു.
അതിപുരാതന ശിവക്ഷേത്രങ്ങളിൽ ഒന്നാണിത്.
എറണാകുളം ജില്ലയിൽ തന്നെ പെരിയാറ്റിൻകരയിൽ തന്നെയായി മറ്റൊരു ചേരാനല്ലൂർ ശിവക്ഷേത്രം കൂടിയുണ്ട്.
ഈ ക്ഷേത്രം സ്ഥിതിചെയ്യുന്നത് കൊച്ചിയ്ക്കടുത്തുള്ള പടിഞ്ഞാറേ ചേരാനെല്ലൂരിലും മറ്റേ ക്ഷേത്രം സ്ഥിതിചെയ്യുന്നത് അങ്കമാലിയ്ക്കടുത്തുള്ള കിഴക്കേ ചേരാനല്ലൂരിലുമാണ്.
വൈദ്യനാഥഭാവത്തിലുള്ള പരമശിവൻ മുഖ്യപ്രതിഷ്ഠയായ ഈ ക്ഷേത്രത്തിൽ, ഉപദേവതകളായി ഗണപതി , ശാസ്താവ് , സുബ്രഹ്മണ്യൻ , നാഗദൈവങ്ങൾ എന്നിവരുടെ പ്രതിഷ്ഠകളുമുണ്ട്.
ശിവക്ഷേത്രത്തിന് പണ്ടുകാലത്ത് 2400 പറ നിലം ക്ഷേത്രാവശ്യങ്ങൾക്കായി കൈവശം ഉണ്ടായിരുന്നു.
കാലക്രമേണ അത് മറ്റു പലരിലേക്കും നഷ്ടപ്പെട്ടുപോയി.
ചേരാനല്ലൂർ മാരാപറമ്പ് ശിവക്ഷേത്രം ഐതിഹ്യം
പൂജാ വിധികളും വിശേഷങ്ങളും ശംഖാഭിഷേകം നിത്യ പൂജകൾ
നിത്യേന മൂന്നു പൂജകൾ ഇവിടെ പടിത്തരമായി നിശ്ചയിച്ചിട്ടുണ്ട്.
ഉഷപൂജ ഉച്ച പൂജ അത്താഴ പൂജ വിശേഷ ദിവസങ്ങൾ പ്രതിഷ്ഠാദിനം
കുംഭമാസത്തിലാണ് പ്രതിഷ്ഠാദിനത്തോട് അനുബന്ധിച്ചുള്ള ഉത്സവം ആഘോഷിക്കുന്നത്.
ശിവരാത്രി വിനായക ചതുർത്ഥി തൈപൂയം നവരാത്രി ഉപദേവന്മാർ ഗണപതി ഭഗവതി സുബ്രഹ്മണ്യൻ രക്ഷസ്സ് ക്ഷേത്രത്തിൽ എത്തിചേരാൻ
കൊച്ചിയിൽ നിന്ന് വരാപ്പുഴയിലേയ്ക്കുള്ള വഴിയിലാണ് ചേരാനല്ലൂർ ഗ്രാമം സ്ഥിതിചെയ്യുന്നത്.
ഗ്രാമത്തിന്റെ ഒത്ത നടുക്കാണ് ക്ഷേത്രം ക്ഷേത്രം വിക്കിമാപിയയിൽ അവലംബം 1 2 കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ
രണ്ടത്താണി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Randathani
കേരളത്തിലെ മലപ്പുറം ജില്ലയിലെ ഒരു ഗ്രാമമാണ് രണ്ടത്താണി .
ഈ പ്രദേശത്തുകൂടി ദേശീയപാത പതിനേഴ് കടന്നു പോകുന്നു.
തൊട്ടടുത്ത പട്ടണങ്ങൾ കോട്ടക്കൽ , പുത്തനത്താണി വളാഞ്ചേരി എന്നിവയാണ്.
തിരൂർ റെയിൽവേസ്റ്റേഷനിൽ നിന്നും ഏകദേശം പതിമൂന്നു കിലോമീറ്ററും കുറ്റിപ്പുറത്തു നിന്ന് ഇരുപത്തിരണ്ടു കിലോമീറ്ററും ദൂരമുണ്ട്.
കരിപ്പൂർ ആണ് അടുത്തുള്ള വിമാനത്താവളം .
കല്പകഞ്ചേരി, മാറാക്കര, എന്നീ പഞ്ചായത്തുകളാണ് മുഖ്യമായും ഈ ഗ്രാമത്തെ ഭാഗിക്കുന്നതെങ്കിലും എടരിക്കോട് , ആതവനാട് , കോട്ടക്കൽ എന്നീ പഞ്ചായത്തുകളും രണ്ടത്താണിയുടെ ഭാഗങ്ങളാണ്.
വടക്ക് പാലത്തറ  വരെയും തെക്ക് #അതിരുമട വരെയും  ഈ ഗ്രാമത്തിന്റെ പേരില് അറിയപ്പെടുന്നു.
ധാരാളം മുസ്ലിം പള്ളികളും ഒരു ഗവണ്മെന്റ് വിദ്യാലയവും ഓകെ ഉസ്താദ് ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് റിസേർച്ച് സെൻ്റർ, ജാമിഅ നുസ്രത്തുൽ ഇസ്ലാം, ഇർഷാദുൽ അനാം മദ്രസ്സ, നുസ്രത്ത് സ്കൂൾ, റഹ്മാനി സ്കൂൾ  എന്നിവയും   ഇവിടെ സ്ഥിതി ചെയ്യുന്നു.
പഴയകാലത്ത് കോട്ടക്കൽ, കല്പകഞ്ചേരി ചന്തകൾക്ക് പോകുന്ന  വഴിയാത്രക്കാർക്ക് തലച്ചുമടുകൾ  ഇറക്കി വെക്കാനും വിശ്രമിക്കാനും വേണ്ടി രണ്ടു അത്താണികൾ ഉണ്ടായിരുന്നതാണ് ഈ ഗ്രാമത്തിനു  പ്രസ്തുത  നാമം വരാനുള്ള കാരണം.
അതിരുമട
ദേശീയപാത പതിനേഴ് അതിരുമടയെ രണ്ടായി ഭാഗിച്ചു പോകുന്നു.
പ്രധാനമായും കല്പകഞ്ചേരി ആതവനാട് പഞ്ചായത്തുകളിൽ ഉൾപ്പെടുന്നുവെങ്കിലും.
മാറാക്കര പഞ്ചായത്തും അതിരുമടയുടെ ഭാഗമായി വരുന്നു.
ഈ പ്രദേശത്തെ  ദേശീയപാത പതിനേഴിനു താഴെക്കൂടി ഒരു ഗുഹ (മട) കടന്നുപോകുന്നുണ്ടായിരുന്നു.
ഒരു സ്വകാര്യവ്യക്തിയുടെ പറമ്പിലായിരുന്നു ഗുഹാമുഖം.
ഗുഹയെ കുറിച്ച് പല കഥകൾ പ്രചരിച്ചിരുന്നു.
ഏതാനും വർഷങ്ങൾക്കു മുൻപ് സന്ദർശകരുടെ ശല്യം മൂലം സ്വകാര്യവ്യക്തി ഈ ഗുഹാമുഖം മണ്ണിട്ടു മൂടിക്കളഞ്ഞു.
ഗുഹ എന്നർത്ഥം വരുന്ന മട പറമ്പിന്റെ അതിരിൽ വന്നതുകൊണ്ടാണ് അതിരുമടക്ക്  പ്രസ്തുത നാമം വരാനുള്ള കാരണം.
പ്രമുഖവ്യക്തികൾ അബ്ദുസമദ് സമദാനി സൈദ്മൗലവി - ഇസ്ലാമിക പണ്ഡിതൻ ഹുസൈൻ രണ്ടത്താണി - ഇസ്ലാമിക പണ്ഡിതൻ ഹംസ രണ്ടത്താണി (ഗായകൻ) അബ്ദുറഹിമാൻ രണ്ടത്താണി സലീം മാലിക്ക് രണ്ടത്താണി (നാസ മെമ്പർ)
ഗസൽ ഇംഗ്ലീഷ് വിലാസം https://ml.wikipedia.org/wiki/Ghazal ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.